《登大别山同毛子霞朱悔人江非诺魏师聃》
清代·王又旦

石路层城外，空亭落照间。导江传《禹贡》，对岸指吴关。

地坼洲前树，天青雨后山。招寻成久客，楚月几回弯。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。